สวัสดีค่ะ ตอนนี่ลูกชายของดิฉันมีอาการศรีษะร้อนตัวเย็นและมีผดเล็กๆตามตัว งอแง มีน้ำมูกใส เวลานอนจะมีเสียงครางเบาๆตลอด ยังไม่ถ่ายมาสองวัน น้องอายุ4เดือนค่ะ ช่วยบอกทีค่ะว่าน้องเป็นอะไรรึเปล่า รึเป็นแค่หวัดธรรมดา ร้อนใจมากๆค่ะ
สวัสดีค่ะ อาการมีไข้ ผื่นตามตัวในเด็ก อาจเกิดจาก-โรคอีสุกอีใส มาด้วยตุ่มน้ำบนพื้นสีแดง พอตุ่มน้ำแตกออกจะแห้งแตกเป็นสะเก็ด สามารถขึ้นได้ทั่วตัว ร่วมกับมีไข้ต่ำๆ-โรคหัด ถ้าบุตรได้รับวัคซีนตามวัยครบ โอกาสเกิดน้อยค่ะ-ส่าไข้ มาด้วยไข้สูงประมาณ 1 สัปดาห์ พอไข้ลงจะมีผื่นแดงขึ้นตามตัว-โรคมือเท้าปาก แต่ตุ่มในโรคนี้จะอยู่ตามบริเวณมือ เท้า ปากเท่านั้น พบบริเวณอื่นน้อยค่ะ-ไข้จากการติดเชื้อไวรัสที่ไม่จำเพาะเจาะจงแนะนำพาไปให้เด็กตรวจดูเพิ่มเติมค่ะ ถ้าผื่นลุกลามมาก คัน แดง และบุตรยังมีไข้ รับประทานอาหารได้น้อย ต่อมน้ำเหลืองโต และดูไม่เล่น ซึม โรคส่วนใหญ่ที่กล่าวมาเกิดจากเชื้อไวรัส คือสามารถหายเองได้ ไม่จำเป็นต้องได้ยาฆ่าเชื้อ แต่อย่างไรก็ตามในบางโรคถ้าเด็กมีไข้ กินได้น้อย อาจต้องได้รับการให้สารน้ำในรพ.ค่ะการดูแลตัวเองเบื้องต้น ไม่ไปแกะเกาตุ่มที่มี ถ้ามีไข้ให้รับประทานยาลดไข้และเช็ดตัวลดไข้ทุก 4 ชั่วโมง แยกบุตรออกจากการคลุกคลีกับเด็กคนอื่นเพื่อป้องกันการติดต่อ